તમને જણાવું કે અંકિતા એચઆરનું ભણ્યાં છે એટલું જ નહીં, જોબ પણ કરી ચૂક્યાં છે.તેથી હોટેલ ઇન્ડસ્ટ્રીમાં ઉત્કૃષ્ટ સેવા આપવા માટે તેમના ઉચ્ચ માપદંડો નક્કી હતાં. સ્વાગતથી લઇ ચેક આઉટ સુધી મુલાકાતીને પ્રિવિલેજ વેલકમનો અનુભવ થતો રહે તેવી તેમની મનસા હતી. અંકિતા પોતે દુનિયાના દેશોમાં ફર્યાં છે અને ત્યાંની હોટેલ્સની ક્લીનલીનેસ, રુમના સંશાધનોની ક્વોલિટી હોય તે આપણાં ત્યાં કેમ જોવા ન મળે તેવું અંકિતાને લાગતું હતું. આપણાં દેશની હોટેલ ઇન્ડસ્ટ્રીઝમાં ગ્લોબલ સ્ટાન્ડર્ડાઇઝેશન કેવી રીતે લાવી શકાય તે માટે કામ કરવું હતું. બહારની હોટેલમાં જે પ્રકારે સર્વિસ ક્વોલિટી છે જે કસ્ટમરને સંતુષ્ટ કરે તે પ્રકારની સર્વિસીસ અહીં જોવા મળતી નથી તેવી સરખામણી થઇ જતી હોય છે. તો અંકિતા માટે આ બાબત પ્રાધાન્યરુપ હતી કે તેઓ તેમની ટીમને એવી રીતે તૈયાર કરે અને કસ્ટમર્સને એવો પ્રિવિલેજ અનુભવ કરાવે તેવી સર્વિસીસ પૂરી પાડે. હોટેલ ઇન્ડસ્ટ્રીઝની સેવાઓને સ્ટાન્ડર્ડાઇઝ કરવી એ અંકિતાના બિઝનેસની સફળતાનો માપદંડ રહ્યો હતો.